钦定古今图书集成/理学汇编/文学典/第118卷 > 郑敷教〈陆坦〉
## 钦定古今图书集成/理学汇编/文学典/第118卷 > 郑敷教〈陆坦〉

按《苏州府志》：“敷教，字士敬，光宙子。学有师承，文章卓
行，为儒者所宗。崇祯庚午，登贤书。时诏巡方举核孝
廉，历四院，皆疏荐。丁丑举贤良方正，郡邑敦趣，以母
老辞。晚岁键户著书，好学不倦，述作甚富，尤精工楷
草。赋性冲和，人乐与之游。高隐八十而卒。所著有《易
经广义》《学庸大意》《乡党考》《吾犹及集》，诗文若干卷，旁”
及禅学，于释典多所注解。同榜举人陆坦，字履常，文
行亦多可称。以贫困终。